Tamara Shakirova. Tamara Halimovna Shokirova (Gʻanieva) 1955-yil 26-noyabr sanasida Toshkentda tugʻilgan. 2012-yil 22-fevralda vafot etgan) — sovet va oʻzbek kino aktrisasi, Oʻzbekiston SSRda xizmat koʻrsatgan artist (1983), Oʻzbekiston SSR Davlat mukofoti laureati (1983). Tarjimai holi. Tamara Gʻanieva (Shokirova) 1955-yil 26-noyabrda Toshkentda tugʻilgan. U 14 yoshligidan boshlab maktab oʻquvchisi davridayoq filmlarda rol oʻynay boshladi, 1970-yilda rejissor Anatoliy Kabulovning "Oʻtkinchi yomgʻir" (1970) filmida talaba qiz rolini oʻynadi. Shundan soʻng u bir qancha esda qolarli ayol obrazlarini yaratdi (“Bu Qoʻqonda sodir boʻlgan”, “Xorazm afsonasi”, “Semurgʼ”, “Olovli yoʻllar”). 1973-yildan “Oʻzbekfilm” kinostudiyasida aktrisa boʻlib ishlagan. 1974-1976-yillarda A.Ostrovskiy nomidagi Toshkent teatr va rassomlik instituti (hozirgi Oʼzbekiston Davlat sanʼat instituti) aktyorlik boʻlimining sirtqi boʻlimini tamomlagan. Tamara Shokirova 2012-yil 22-fevralda saraton kasalligidan vafot yetdi. Oilasi. Turmush oʻrtogʼi — Otabek Hotamovich Gʻaniev (1952-yilda tugʻilgan) mashhur sovet va oʻzbek kinorejissori Nabi Gʻaniyevning nabirasi. Ularning nikohidan: Rayhon ismli qiz dunyoga kelgan (1978-yilda tugʻilgan; keyinchalik estrada xonandasi va aktrisasi, Oʻzbekistonda mashhur) va kenja qizi Nasiba Nigʻmonova (Shokirova) (1994-yil Toshkentda tugʻilgan, pediatr). Filmografiyasi. • 1970-yil – Oʻtkinchi yomgʻir - epizod • 1970-yil – Quyosh tigʻi ostida • 1970-yil – Integral - kelin • 1971-yil – Shijoat- Gulsara • 1971-yil – Bu yerdan chegara oʻtgan - Omonning yori • 1972-yil – Semurgʻ – Zubayda • 1973-yil – Yaxshi odamim - Saida • 1973-yil – Zulmatdan qochish - Raʼno (dublyaj Valentina Tejik) • 1974-yil – Abu Rayhon Beruniy - Zarrin Gis, Qobus qizi • 1974-yil – Asosiy kun - Tamara • 1975-yil – Faqat koʻkda bulutlar • 1975-yil – Olis urushdagi qisqa uchrashuvlar - Gulshod • 1976-yil – Yettinchi jin - Podishohning qizi Firuza • 1977-yil – Jazirama quyosh ostidagi uy - Oydin • 1977-yil – Qoʻqon voqeasi - Halima • 1978-yil – Xorazm afsonasi - Malika • 1978-1984-yillarda – Olovli yoʻllar – Zubaydaning oʻgay onasi Yulduzxon (dublyajda: Natalya Gvozdikova) • 1979-yil – Ajdaho nafasi / Des Drachens grauer Atem (GDR) - Sathanassai • 1979-yil – Havo yoʻlovchilari - Zamira • 1980-yil – Leningradliklar - farzandlarim... - Hadicha • 1980-yil – Yettinchi juma – Aziza • 1981-yil – Isyonkor - Jumagul • 1983-yil – Dovonda otishmang! — Fotima, Hofiyat xolaning jiyani • 1983-yil – Parol - "Regina" mehmonxonasi - Xolniso • 1983-yil – “Oila sirlari” (“Tojikfilm”) – Dilbar • 1985-yil – Oʻgʻirlangan kuyov - (Ozarbayjonfilm) - Nigor • 1986-yil – Olmos kamar - Vazira • 1988-yil – Manzara sprinter nigohida - Damira • 1988-yil – Maxluq yoki boshqa bittasi • 1989-yil – Sukunat kodeksi • 1989-yil – Oʻgʻlim • 1990-yil – Ultugʻon • 1991-yil – Temir erkak • 1991-yil – Prokuror oʻlimi - Halima Bazieva, prokuror • 1992-yil – Alif va Laylo (Oʻzbekiston, Hindiston) • 1992-yil – Dallol (Oʻzbekiston) • 1993-yil – Olov ichidagi farishta (Oʻzbekiston) • 1993-yil – Qizil poezd (Ozarbayjonfilm) • 1997-yil – Men xohlayman (Oʻzbekiston, Yaponiya) • 1998-yil – Tilsimoy, gʻaroyib qizaloq (Oʻzbekiston)